Októberben bejelentették, hogy a Caterham csődeljárás miatt nem vesz részt az amerikai nagydíjon, majd október 27-én kiderült, hogy a Bianchi balesete után csak egy autóval szereplő Marussia is csődeljárást kért maga ellen, így az amerikai nagydíjon mindössze 18 autó (9 csapat a 11-ből) állt rajthoz. A két legkisebb csapat a brazil nagydíjon sem vett részt, részben logisztikai okok miatt. 2014. november 7-én bejelentették a Marussia csődjét, a kiscsapat 2015-től már nem állt rajthoz.